Általános filozófiatörténet

**A keresztény filozófia története**

Előadás, BBNSF00100

2023. ősz

**KURZUSLEÍRÁS**

A kereszténységnek a görög filozófiával való találkozása nem csupán a kereszténység önreflexióját mozdította elő, hanem, miként vonatkozó enciklikájában II. János Pál pápa kiemeli, magában a filozófiai gondolkodásban is jelentős fejlődést eredményezett. (*Fides et ratio*, 76.) A tárgy e szellemi kölcsönhatás történetileg és kulturálisan változatos formákban kibontakozott eredményeiről nyújt áttekintést a patrisztikától napjainkig úgy, hogy a „keresztény filozófia” körébe sorolható törekvések alapvető egységét is körvonalazza. Az oktatás célja, hogy a hallgatók átfogó képet kapjanak az európai kultúrát alapjaiban meghatározó keresztény gondolkodás azon vonatkozásairól, melyek egyúttal a filozófiai problématörténetnek is szerves részét alkotják. A történeti ív rekonstrukciója során, kritikailag számot vetve a keresztény filozófia lehetőségét vitató álláspontokkal is, egyfelől azokra a fordulópontokra fókuszálunk, melyek a keresztény bölcselet legjelentősebb gondolati teljesítményeit eredményezték, másfelől e teljesítmények tartalmi vonatkozásaival is megismerkedünk (pl. a személy fogalma és méltósága, az egyenlőség, a szabadság, a rossz eredete, Isten és a világ viszonya, a teizmus igazolhatósága).

Oktató: Czakó István docens (czako.istvan@btk.ppke.hu)

Kreditszám: 2

Időpont: kedd, 12.30-14.00

Hely: BTK D 005

**Követelmények**

Az előadások rendszeres látogatása, aktív órai munka, kollokvium.

**Kötelező irodalom**

Anzelm, Canterbury Szent, *Proslogion*, in: Uő., *Filozófiai és teológiai művek,* I. köt., Budapest: Osiris 2001, [175-178. p.](https://www.szaktars.hu/osiris/view/canterburyi-szent-anzelm-filozofiai-es-teologiai-muvek-i-sapientia-humana-2001/?query=Anzelm%20Proslogion&pg=166&layout=s)

Augustinus, Aurelius, *Vallomások*, ford. Városi István, Budapest: Gondolat 1982, 344-381. p. (XI. könyv, I-XXXI. fejezet)

Kierkegaard, Søren, *Építő keresztény beszédek*, ford. Bohács Zoltán et al., Budapest: Hermeneutikai Kutatóközpont 1995, 24-65. p. (II-V. beszéd)

Leibniz, Gottfried Wilhelm, „Isten igaz ügyének védelme igazságosságának többi attribútumával s valamennyi cselekedetével történő kibékítése révén (De causa Dei)”, ford. Schmal Dániel, in: *Kellék*, 32, 2007, [159-179. p.](http://epa.niif.hu/01100/01148/00026/pdf/159-179.pdf)

**Ajánlott irodalo**

Bolberitz Pál, *A keresztény bölcselet alapjai,* Budapest: Jel 2002.

Boros Gábor (szerk.), *Filozófia*, Budapest: Akadémiai 2011.

Gilson, Etienne, *A középkori filozófia szelleme,* ford. Turgonyi Zoltán, Budapest, Paulus Hungarus 2001.

*Hit és ész: II. János Pál pápa enciklikája a hit és az ész viszonyáról,* ford. Diós István, Budapest: Szent István Társulat 1998.

Mezei Balázs, *Vallásbölcselet*, I-II. kötet, Máriabesnyő-Gödöllő: Attraktor, 2004, I. köt., pp. 212-220. (18. §. „Philosophia christiana”)

Pannenberg, Wolfhart, *Teológia és filozófia. A két tudomány viszonya és közös története*, ford. Gáspár Csaba László, Budapest: L’Harmattan 2009.

Plantinga, Alvin, *God and Other Minds. A Study of the Rational Justification of Belief in God*, Ithaca: Cornell University Press 1990 [1967].

Russell, Bertrand: *A nyugati filozófia története,* ford. Kovács Mihály, Budapest: Göncöl1994.

Schaeffler, Richard, *Frömmigkeit des Denkens? Martin Heidegger und die katholische Theologie*, Darmstadt: Wissenschaftliche Buchgesellschaft 1978.

Scheler, Max: *A filozófia lényegéről,* ford. Zuh Deodáth, Budapest: Szent István Társulat 2008.

Schmidinger, Heinrich M., „Zur Geschichte des Begriffs ’christliche Philosophie,’”in Coreth, Emerich et al. (szerk.), *Christliche Philosophie im katholischen Denken des 19. und 20. Jahrhunderts*, 1-3. kötet, Graz-Wien-Köln: Styria 1987, 1. köt., pp. 29-45.

Simpson, Peter, „A filozófia kereszténysége”, ford. Mezei Balázs, in *Nagyvilág*, 2002/3, pp. 442-452.

Stead, Christopher, *Filozófia a keresztény ókorban,* ford. Bugár M. István, Budapest: Osiris 2002.

Störig, Hans Joachim, *A filozófia világtörténete,* ford. Zoltai Dénes, Budapest: Helikon 2008.

Vanyó László, *Az egyházatyák Bibliája és az ókeresztény exegézis módszere*, Budapest: Jel

2002.